CELEX: 62005FO0018
Language: et
Date: 2009-09-29
Title: Avaliku Teenistuse Kohtu esimese koja esimehe määrus, 29. september 2009. # D versus Euroopa Ühenduste Komisjon. # Avalik teenistus - Ametnikud - Registrist kustutamine - Kohtukulud. # Kohtuasi F-18/05 RENV.

AVALIKU TEENISTUSE KOHTU ESIMESE KOJA ESIMEHE MÄÄRUS
      29. september 2009
      Kohtuasi F‑18/05 RENV
      D
      versus
      Euroopa Ühenduste Komisjon
      Avalik teenistus – Ametnikud – Kohtuasja saatmine uueks arutamiseks pärast lahendi tühistamist – Kutsehaigus – Taotlus tunnistada hageja haiguse süvenemise kutsealast päritolu – Personalieeskirjade artikkel 73 – Registrist kustutamine – Kohtukulud
      Ese:      EÜ artikli 236 ja EA artikli 152 alusel esitatud hagi, millega D palub tühistada komisjoni 4. mai 2004. aasta otsus, millega
         jäeti rahuldamata tema taotlus tunnistada tema haiguse või haiguse süvenemise kutsealast päritolu; haigus takistab tal töötamast
         tema palgaastmele vastava kategooria ametikohal.
      
      Otsus: Kustutada kohtuasi F‑18/05 RENV: D vs. komisjon Avaliku Teenistuse Kohtu registrist. Jätta komisjoni kohtukulud, mis on seotud Avaliku Teenistuse Kohtu ja Esimese
         Astme Kohtu menetlusega, tema enda kanda ning mõista temalt välja pool hageja kohtukuludest nendes menetlustes. Jätta pool
         hageja kohtukuludest, mis on seotud Avaliku Teenistuse Kohtu ja Esimese Astme Kohtu menetlusega, tema enda kanda. Jätta komisjoni
         nõuete toetuseks menetlusse astunud Axa Belgiumi kohtukulud tema enda kanda.
      
      Kokkuvõte
      Menetlus – Kohtukulud – Teise poole käitumise tõttu hagist loobumine
      (Esimese Astme Kohtu kodukord, artikli 87 lõige 5; Avaliku Teenistuse Kohtu kodukord, artikkel 122)
      Esimese Astme Kohtu kodukorra artikli 87 lõike 5 esimese lõigu kohaselt, mida kohaldatakse mutatis mutandis Avaliku Teenistuse Kohtus menetluses olevatele kohtuasjadele enne viimati nimetatud kohtu enda kodukorra jõustumist, peab
         hagist loobuja hüvitama kohtukulud, kui vastaspool nõuab seda oma märkustes hagist loobumise kohta. Siiski kannab hagist loobunud
         poole taotlusel kohtukulud vastaspool, kui see on viimase käitumise tõttu õigustatud.
      
      Siiski tuleb teha otsus kohtukulude jaotuse kohta hagist loobumise puhul, mis toimus pärast institutsiooni otsust vaadata
         uuesti pärast nelja aastat üle keeldumine hageja haiguse kutsealase päritolu tunnistamise kohta, mille peale asjaomane isik
         esitas hagi, kui hagist loobumine toimus kolm tööpäeva enne kohtuistungit ning peaaegu üks aasta pärast nimetatud otsuse tegemist
         ja kui institutsioonile oli samas asjas apellatsioonkaebuse kohta tehtud otsus edukas.
      
      (vt punktid 10–14)